Oct 27,2015
రిలయన్స్‌ లైఫ్‌లో నిప్పన్‌కు మరో 23% వాటా!
న్యూఢిల్లీ : రిలయన్స్‌ లైఫ్‌ ఇన్సూరెన్స్‌లో జపనీస్‌కు చెందిన నిప్పన్‌ లైఫ్‌ ఇన్సూరెన్స్‌ మరో 23 శాతం వాటా స్వాధీనం చేసుకోనుందని సమాచారం. ఈ ఒప్పంద విలువ రూ.2,500 కోట్లుగా ఉంటుందని అంచనా. ఈ ఒప్పందం కుదిరితే రిల్‌ లైఫ్‌లో నిప్పన్‌కు 49 శాతం వాటాకు చేరనుంది. భారతీ బీమా కంపెనీల్లో విదేశీ సంస్థల పరిమితి వాటా 49 శాతంగా ఉన్న విషయం తెలిసిందే. ప్రస్తుత రిలయన్స్‌ లైఫ్‌ ఇన్సూరెన్‌ కంపెనీ విలువ రూ.11,000 కోట్లుగా ఉంటుందని అంచనా వేసినట్లు సమాచారం. రానున్న రెండు, మూడు వారాల్లోనే ఈ ఒప్పందం పూర్తి కాగలదని తెలుస్తోంది.
మీ స్నేహితులకు రికమెండ్ చెయ్యండి